Terveyden ja hyvinvoinnin laitos

Oikeuspsykiatria

PL 30

00271 Helsinki

**Asianosaisen lausuma Terveyden ja hyvinvoinnin laitoksen (THL) \_\_\_\_\_\_\_\_\_\_\_\_\_\_\_\_\_\_\_ koskevaan päätökseen liittyen**

**Asian selvittäminen**

|  |  |
| --- | --- |
|  | Minulle on annettu tutustuttavaksi lääkärin esitys ja lisäksi suullisesti selvitetty, mistä asiassa on kysymys. |

**Asiakirjoihin tutustuminen**

|  |  |
| --- | --- |
|  | Olen tutustunut niihin asiakirjoihin, jotka saattavat vaikuttaa asian ratkaisuun ja lisäksi minulle on suullisesti selvitetty niiden sisältö. |

**Lausuman laatiminen**

|  |  |
| --- | --- |
|  | Minulle on kerrottu, että saan lausua mielipiteeni suullisesti ja kirjallisesti. Minulle on kerrottu, että saan käyttää lausuman laatimisessa avustajaa. |
|  | Minulle on kerrottu, että minun tulee lausua suullinen/kirjallinen mielipiteeni asiassa määräaikaan (\_\_\_\_\_) mennessä, jolloin lausuman tulee olla THL:ssa. Määräajan sisällä voin pyytää lisäaikaa, mikäli se on tarpeen asian selvittämiseksi. Mikäli lausuma ei ole THL:ssa määräajassa enkä ole pyytänyt lisäaikaa, THL ratkaisee asian ilman lausumaa. |

|  |  |
| --- | --- |
|  | Harkitsen kirjallisen lausuman antamista. Jos katson sellaisen tarpeelliseksi, toimitan sen määräaikaan mennessä THL:lle. |

**Mielipiteeni THL:n ratkaistavassa asiassa**

**Lainkohdat** Hallintolaki (434/2003) 34–37 §

Aika ja paikka

Asianosaisen allekirjoitus, nimenselvennys

**Kuulemisohje kuulemisen suorittavalle lääkärille**

Kuultavalla on lähtökohtaisesti oikeus saada tutustua niihin asiakirjoihin, jotka saattavat vaikuttaa THL:n tekemään päätökseen. Kuultavalle tulee aina varata mahdollisuus tutustua kirjalliseen asiakirja-aineistoon ja varattava siihen tarvittava aika. Esimerkiksi mielentilatutkimuksen päättyessä kuultava saa luettavakseen mielentilalausunnon. Kuultavalle tulee kuitenkin selvittää asiakirjojen sisältöä, mikäli hän ei ymmärrä asiakirjojen sisältöä tai hän ei kykene tutustumaan asiakirjoihin itsenäisesti. Kuultavalle on lisäksi selvitettävä, mistä asiassa on kysymys, mitkä ratkaisuvaihtoehdot ovat ja että asian ratkaisee THL.

Asiaan tutustumisen jälkeen potilaalta/tutkittavalta tiedustellaan, haluaako hän lausua THL:lle kirjallisesti, suullisesti vai sekä kirjallisesti että suullisesti. Kuultavalle annetaan kuulemislomake. Mikäli kuultava haluaa lausua suullisesti, lääkäri kirjaa hänen mielipiteensä sellaisenaan. Mikäli lääkäri havaitsee, että kuultava ei lausu asian kannalta oleellisesta seikasta, voi lääkäri esittää tarkentavia kysymyksiä. Kirjallisen selvityksen toimittamisessa on tarjottava apua kuultavan edellytyksistä ja toiveista riippuen. Kuultavalla on oikeus käyttää avustajaa lausuman laatimisessa.

Lääkäri kirjaa oman kuvauksensa kuulemisesta sekä oheistaa sen ja mahdollisen kuultavan lausuman THL:lle toimitettavien asiakirjojen yhteyteen. Mikäli kuultava haluaa toimittaa THL:een muuta asiakirjamateriaalia, on se lähtökohtaisesti sallittava, jos selvitys voi vaikuttaa asian ratkaisuun.

Alaikäisen vanhemmille ja huoltajille on mahdollisuuksien mukaan varattava tilaisuus tulla kuulluksi. Tämä kirjataan vapaamuotoisesti ja kirjaus toimitetaan THL:lle.

Kuultavalle on aina ilmoitettava, että lausuma on annettava määräaikaan mennessä. Käytännössä kirjallisen lausuman tulee olla THL:lla päätösasiakirjojen saapumisen jälkeen seuraavan viikon tiistaihin klo 12 mennessä. Poikkeavista ajankohdista voi tiedustella erikseen. Ellei kirjallinen lausuma ole THL:ssa määräajan kuluessa, THL ratkaisee asian ilman sitä. Lisäaikaa on mahdollista pyytää määräajan kuluessa.

Lausuma ja lääkärin kuvaus toimitetaan THL:een muiden asiakirjojen ohessa salatussa sähköpostissa.

Terveyden ja hyvinvoinnin laitos

Oikeuspsykiatria

PL 30

00271 Helsinki

Salattu sähköposti: linkki turvasähköpostiin verkkopalvelussa

[www.thl.fi/oikeuspsykiatria](http://www.thl.fi/oikeuspsykiatria)

**Kuulemisen suorittavan lääkärin kuvaus asian selvittämisestä kuultavalle:**

**Kuulemisen suorittavan lääkärin kuvaus asiakirjoihin tutustumisesta:**

Aika ja paikka

Lääkärin allekirjoitus, nimenselvennys